**Зиманова Айнур Тукпатоллаевна Білім беру саласы:** Қатыныс. Шығармашылық.

**Ұйымдастырылған оқу қызметі**: Сөйлеуді дамыту. Сурет салу

**Тақырыбы:** «Бір бидай – бес қап» «Бұлттар»

 **Мақсаты:** Балаларды ертегі мазмұнымен таныстыру, адамның жақсы қасиеттері, адам еңбегінің маңызы туралы ұғымдар негіздерін қалыптастыру. Балалардың мәтінді тыңдап, қысқаша ой түйіндеу қабілетін, елестету, есте сақтау мүмкіндіктерін, байланыстыра сөйлеу қабілетін, танымдық қызығушылықтарын дамыту. Балалардың аңдардың тіршілігіне, адамның еңбегіне қызығушылықтарын, шыдамдылыққа, ұқыптылыққа тәрбиелеу. **Сөздік жұмыс:** Балалардың сөйлеу қабілетін "аулайды", "іздейді", "жинайды", "қуалайды" сияқты сөздер арқылы жетілдіру; сөздік қорға "қап", "бидай" сияқты сөздерді енгізу.  **Көрнекілігі:** Түлкі мен қашқан тышқанның іздері салынған сурет.
Түлкінің және тышқанның табиғаттағы жеке суреттері.
 Бидай дәндерін қолдарымен құшақтап ұстап, біреуін жеп тұрған Тышқан.
 Көктемге егін егу жұмыстары: трактор жерді жыртып жүр, қаптардан бидайларды сеуіп келеді.
Алтын бидай даласы ортасында комбайн келе жатыр, жанында қатарынан жүк машинасы; комбайннан машина шанағына бидай төгіліп жа Сол жақта - бір дән - көрсеткі - бес қап бидай, арасында бір қаптың аузы ашық.
Баяу, ырғақты және орташа ырғақты әуендердің аудиожазбалары.
**Оқу қызметінің барысы Кіріспе бөлім
Суретті көрсету.**
Түлкі мен қашқан тышқанның іздері салынған сурет көрсетіледі.
**Сурет көрсету.**
Тышқан мен түлкінің жеке бейнелері пайда болады.
-- Балалар, мынау нелер? Жарайсыңдар.
- Балалар, білесіңдер ме? Табиғат аясында түлкі мен тышқан бір-біріне жау. Түлкі тышқанды аулап жейді. Ал тышқан қашады, өзіне бидай, жем іздейді.
- Осы аңдар туралы ертегі бар екен. Тыңдап көрейік.
**Ертегіні әңгімелеу.**
Ертегі сурет, слайдтар немесе ролик негізінде оқылады.
**"Бір бидай – бес қап".**
- Бір күні Түлкі Тышқанды аулаудан шаршап, Тышқаннан сұрайды екен:
- Мен сені қуалаймын, "аулап, жеймін" деп шаршаймын. Ал сен нені "жеймін" деп шаршайсың?
Тышқан:
- Мен бидай жинаймын.
Түлкі:
- Бидай? Бидай деген не?

Тышқан:
- Жүр далаға. Мында адамдар егін егіп жатыр. Міне, қара, бидай бір-бірден жерге түсті.
Түлкі:
- Сен неге осы бидайларды қазір-ақ жеп алмайсың?
Тышқан:
- Қазір, көктемде бидай аз, жеп алсам, қыста аш отырамын.
Мен бидайды күзде адамдармен бірге жинаймын. Ал қазір жерден басқа жем табамын.
Түлкі:
- Аааа ... Шыдамың мықты екен
Тышқан:
- Иә, көктемде - бір бидай, күзде - бес қап.
Ал қыста күнде шелпек, күнде нан болады.
**Сергіту сәті.** 1 дегенде тұрайық, 2,3,4, - алақанды соғайық. Оң жаққа бұрылып, Сол жаққа бұрылып, Бір отырып, бір тұрып.Біз жүгіріп алайық.5 дегенде асықпай.Орнымызды соғайық. **«Бір бидай – бес қап» ертегісінің мазмұны бойынша сұрақ-жауап.**
- Балалар, ертегі не туралы?
- Түлкі өзіне қалай қорек табады. Иә. Тышқан аулайды.
- Ал Тышқан қалай қорек табады? Иә. Бидай жинайды.
- Балалар, тышқан бидайды жазда жинай ма? Жоқ, күзде жинай ма? Иә. Күзде жинайды. Қайтала.
- Күзде бидай аз ба? Иә. Күзде бидай көп. Қайтала.
- Тышқан айтқандай, қандай болу керек? Шыдамды болу керек. Қайталайық.
- Көктемде - бір бидай, күзде - бес қап. Қайталайық. Жарайсыңдар.
**Жаттамақ жаттығуы.**
- Еңбек етсең ерінбей,
Тояды қарның тіленбей.
- Балалар, Абай атамыздың бұл нақыл сөздерін жаттап, есте сақтап жүрейік. Егін жақсы шығу үшін не керек? -Жаңбыр жиі жауса, егін жақсы шығады. Ал, жаңбыр жауу үшін аспанда қандай құбылыс пайда борлады? –Аспан бұлттанса, жаңбыр жауады.

 **Жұмбақ:**  Көзі жасты – жылауық,
Келе жатыр бір алып.
Жабырқаса жылайды,
Жадыраса тарайды.
 (Бұлт)

– Балалар, бұлар не? - Иә. Бұлттар.
– Бұлттар не істейді? - Иә. Бұлттар ұшады. Қайда ұшады? - Иә. Бұлттар аспанда ұшады. **Көркем сөз. "Бұлттар".**
Бұлттар ұшса да, ұшақ емес,
Ұшқандары баяу, жылдам емес.
Жеңіл аппақ мақталар сияқты,
Түрлі пішіндерге ұқсап жүр.
– Балалар, мынау нелер? - Мынау – бұлттар.. – Бұлттардың пішіндері неге ұқсайды? Иә, бұлттар пішіндері дөңгелекке, сопақшаға ұқсайды.
– Бұлттардың түсі әртүрлі ме? Иә, түстері ақ.
– Бұлттар тек бір жерде салынған ба? - - Бұлттар қағаздың барлық жеріне салынған. **Сурет салу амалдарын көрсету.**
Сурет салу үшін қылқаламмен субойақты қолданылады.
Балаларға көлденең жатқан түсі көк қағаздың беті көрсетіледі.
– Балалар, қағазды көлденең саламын. Біріншіден, қылқаламды үш саусақпен алып, қағаздың барлық жеріне дөңгелек және сопақша пішінді бұлттар саламын.
– Енді қылқаламды бояуға малып, артығын ыдыстың шетіне сүртіп, бұлттың сұлбасы бойымен жақпалап шығамын.
– Балалар, жақпалаған кезде, мен бұлттың сұлбасының шетінен шықпаймын. .
– Міне, менің мамықтай бұлттарым көк аспанда алысқа ұшып барады.
– Сендер де осындай бұлттарды көп қылып салыңдар. Бастайық.
**Саусақ жаттығуы. "Бұлттар құстар сияқты".** Бұлттар құстай ұшады,
Құстар бұлттай ұшады,
Көк аспанда, биікте,
Қанат жайып, ұшады.

**Өздігінен сурет салу.**
Баламен жеке жұмыс.
Әрбір баланың қолындағы сурет салу құралын үш саусақпен дұрыс ұстап отырғаны қадағаланады.
Баланың сопақша, дөңгелек пішінді бұлттарды қағаздың барлық жеріне салғаны мақталады.
Сурет салу барысында балаға жеке, қысқа түрде сұрақтар қоюға болады, мысалы: "Нені салып жатырсың?", "Пішіні неге ұқсаған?", "Қағаздың қай жеріне салдың?"
**Қорытындылау:**
– Балалар, сендерге бүгінгі сурет салу іс-әрекеті ұнады ма?
– Балалар, бұлттарың керемет салынды, ғажайып кейіпкерлерге ұқсайды екен. Көрейік Балалар бүгінгі оұқу қызметіне өте жақсы қатысып, суретті әдемі салдыңыздар. Бүгінгі оқу қызметіміз аяқталды.

 №27 «Ақбота» бөбекжай бақшасы

 Өткізген: Зиманова А.Т.

 2021- 2022 оқу жылы